Norodom Suramarit

Norodom Suramarit (født 6. mars 1896 i Phnom Penh, død 3. april 1960) var konge i Kambodsja fra 1955 inntil sin død. Han er far til kong Norodom Sihanouk og bestefar til Kambodsjas regjerende konge, Norodom Sihamoni. 

Norodom Sihanouk ledet landet både før og etter Suramarit. Suramarit var søskenbarnet til kong Sisowath Monivong. Suramarit ble Monivongs svigersønn da han giftet seg med Monivongs datter. Etter Monivongs død i 1941 ble Sihanouk valgt til ny konge. I 1955 abdiserte Sihanouk til fordel for sin far. Etter Suramarits død i 1960 ble Norodom Sihanouk igjen landets leder (selv om han formelt sett ikke fikk tilbake kongetittelen før 1993). 

Kong Norodom Suramarit var gift med dronning Sisowath Kosamak, datter av kong Sisowath Monivong. Hun forble Dronningmor etter sin manns død.
 Eksterne lenker 


Kategori:Personer fra Phnom Penh
Kategori:Kambodsjanske monarker
Kategori:Fødsler i 1896
Kategori:Dødsfall i 1960